Comença el compte enrere per a FeSport
10 de Abril de 2017

Carcaixent

El divendres es va presentar a l’Auditori de les Dominiques el cartell i el vídeo promocional de FeSport, el cap de setmana amb activitats esportives i divulgatives que tindrà lloc el 12, 13, i 14 de maig a Carcaixent. Representants de les més de 20 entitats implicades van assistir a l’acte que marca el tret d’eixida d’un esdeveniment que, com van avançar el divendres, comptarà amb un intens programa amb prop de 100 activitats esportives, exhibicions i tallers amb l’objectiu donar a conèixer a la població les activitats esportives que des de les diferents entitats s'organitzen al llarg de la temporada a Carcaixent.

Tant el logotip com el cartell han estat dissenyats per la dissenyadora carcaixentina Rosa Mata Castelló. Al llarg de l’acte es van presentar les xarxes socials de FeSport, on poder seguir les novetats de l’esdeveniment,  i un vídeo promocional en què han participat els clubs, entitats, associacions i particulars que es donaran cita el segon cap de setmana de maig. L’acte d’inauguració està previst per al divendres 12 de maig, a les 20:00 hores, al Pavelló d’Esports.